CELEX: 62012TN0255
Language: fi
Date: 2012-06-08 00:00:00
Title: Asia T-255/12: Kanne 8.6.2012 — Vakili v. neuvosto

25.8.2012   
            
            
               FI
            
            
               Euroopan unionin virallinen lehti
            
            
               C 258/23
            
         Kanne 8.6.2012 — Vakili v. neuvosto
   (Asia T-255/12)
   2012/C 258/43
   Oikeudenkäyntikieli: ranska
   
      Asianosaiset
   
   
      Kantaja: Bahman Vakili (Teheran, Iran) (edustaja: asianajaja J.-M. Thouvenin)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan päätöksellä 2011/783/YUTP, 1.12.2011 annetulla neuvoston täytäntöönpanoasetuksella (EU) N:o 1245/2011 ja 23.3.2012 päivätyllä neuvoston kirjeellä vahvistetun neuvoston päätöksen sisällyttää kantaja pakotteiden kohteena olevien henkilöiden luetteloon
            
         
               —
            
            
               kumoamaan Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta annetun asetuksen (EU) N:o 267/2012 siltä osin kuin siinä sisällytetään kantaja pakotteiden kohteena olevien henkilöiden luetteloon
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste, joka perustuu perusteluvelvollisuuden laiminlyömiseen, koska kantajaan kohdistetun pakotteen perusteluissa ei esitetä mitään erityistä ja konkreettista perustetta tälle pakotteelle.
            
         
               2)
            
            
               Toinen kanneperuste, joka perustuu puolustautumisoikeuksien ja tehokkaan oikeussuojan loukkaamiseen, koska kantajaa ei ole kuultu häneen kohdistettaviin pakotteisiin johtaneessa menettelyssä, siltä osin kuin neuvosto ei ole ilmoittanut kantajalle häntä vastaan esitettyjä seikkoja ja siltä osin kuin kantajalla ei ole ollut mahdollisuutta esittää niitä koskevaa kantaansa.
            
         
               3)
            
            
               Kolmas kanneperuste, joka perustuu oikeudelliseen virheeseen, koska neuvostolla ei ole ollut toimivaltaa määrätä henkilöön kohdistuvista pakotteista ainoastaan sillä perusteella, että tämä on hallituksen puheenjohtaja ja toimitusjohtaja yhtiössä, johon on niin ikään kohdistettu pakotteita.
            
         
               4)
            
            
               Neljäs kanneperuste, joka perustuu tosiseikkoja koskevaan virheeseen, koska kantaja ei ole vastuussa Export Development Bank of Iranin toimista, jotka on tehty ennen kuin kantaja on aloittanut tämän yhtiön johtotehtävissä. Kantaja kiistää lisäksi sen johtamaa yhtiötä vastaan esitettyjen seikkojen paikkansapitävyyden.
            
         
               5)
            
            
               Viides kanneperuste, joka perustuu suhteellisperiaatteen loukkaamiseen, koska määrätyllä seuraamuksella ei mahdollisteta sillä tavoiteltujen päämäärien saavuttamista.
            
         
               6)
            
            
               Kuudes kanneperuste, joka perustuu omaisuudensuojan loukkaamiseen, koska kantaja ei ole voinut vedota tehokkaasti oikeuksiinsa ja koska kantajaan on kohdistettu pakotteet ilman oikeusperustaa.